open-index/open-wikipedia-markdown huggingface dataset:
Ալեն Գանյոլ

**Ալեն Գանյոլ** (, ), ֆրանսիացի կինոռեժիսոր։

Սովորել է Լիոնի Émile Cohl դպրոցում։ Սկսած 1988 թվականից աշխատում է «Ֆոլիմաժ» կինոստուդիայում։

Գանյոլը նաև վիպասան է և գրել է սև հումորով հագեցած մի քանի թրիլլերներ։ Առաջադրվել է «Օսկար» և «Սեզար» կինոմրցանակների «Կատուն Փարիզում» ֆիլմի համար։

## Ֆիլմագրություն
* L’égoïste (1995)
* Les tragédies minuscules (1998)
* Le nez à la fenêtre (2001)
* Le couloir (2005)
* Mauvais temps (2006)
* Կատուն Փարիզում (2010)

## Ստեղծագործություններ
* M'sieur (1995)
* Les lumières de frigo (1997)
* Est-ce que les aveugles sont plus malheureux que les sourds ? (2000)
* La femme patiente (2002)
* Axel et Joséphine (2004)
* Léon A Peur (2005)
* Pire que Terrible (2005)

## Ծանոթագրություններ

Կատեգորիա:Ֆրանսիացի ռեժիսորներ
Կատեգորիա:Ֆրանսիացի գրողներ
Կատեգորիա:Գրողներ այբբենական կարգով
Կատեգորիա:Ֆրանսիացի սցենարիստներ
Կատեգորիա:Ֆրանսիացի կինոռեժիսորներ
Կատեգորիա:Ֆրանսիացի մուլտիպլիկատորներ
Կատեգորիա:Ֆրանսիացի մանկագիրներ
Ժան-Լու Ֆելիսիոլի

**Ժան-Լու Ֆելիսիոլի** (, ), ֆրանսիացի կինոռեժիսոր։

Սովորել է Անսիի, Ստրասբուրգի, Պեպինանի և Վալենսիայի կերպարվեստի դպրոցներում։ 1987 թվականից սկսած նա Bourg-lès-Valence-ում տեղակայված «Ֆոլիմաժ» կինոստուդիայի անիմատորն է։ Նրա անիմացիոն ֆիլմերի հիմքում սովորաբար ընկած են լինում Ալեն Գանյոլի գրվածքները։

Ժան-Լուն 2012 թվականին առաջադրվել էր «Օսկար» կինոմրցանակին, իսկ 1990 և 2011 թվականներին՝ «Սեզար» կինոմրցանակին։

## Ֆիլմագրություն
* Sculpture/Sculptures (1989)
* Le wall (1991)
* L’égoïste (1995)
* Les tragédies minuscules (1998)
* Le nez à la fenêtre (2001)
* Le couloir (2005)
* Mauvais temps (2006)
* Կատուն Փարիզում (2010)

## Ծանոթագրություններ

Կատեգորիա:Ֆրանսիացի ռեժիսորներ
Կատեգորիա:Ֆրանսիացի մուլտիպլիկատորներ‎
Կատեգորիա:Ֆրանսիացի կինոռեժիսորներ
Կատեգորիա:Ֆրանսիացի դիզայներներ
Կատեգորիա:Ֆրանսիացի գրաֆիկներ
Կատվի կյանքը

**Կատուն Փարիզում** (), ֆրանսիական լիամետրաժ մուլտֆիլմ, առաջադրվել էր «Օսկար» մրցանակի, որպես լավագույն անիմացիոն լիամետրաժ ֆիլմ։

## Սյուժե
Դինոն մի կատու է, որը երկակի կյանք է վարում։ Ցերեկները նա ապրում է Զոյի հետ՝ մի փոքրիկ աղջիկ, ում մայրը՝ Ժանը, ոստիկանության սպա է։ Իսկ գիշերները նա աշխատում է Նիկոյի հետ, որը մեծ սրտի տեր մի կողոպտիչ է։ Մի օր Դինո կատուն Զոյին բերում է մի շատ թանկ թևնոց։ Լուկասը՝ Ժանի փոխհրամանատարը նկատում է, որ այդ թևնոցը զարդերի գողացված հավաքածուից է։ Մի գիշեր Զոյը որոշում է հետևել Դինոյին։ Ճանապարհին նա ականջ է դնում մի քանի գանգստերների խոսակցությանը և բացահայտում, որ իր դայակը գանգստերների թիմից է։

## Դերերը հնչունավորել են
* Դոմինիկ Բլանշ
* Բրունո Սալոմոնե
* Ժան Բենգուգու
* Բերնանդե Լաֆոն
* Օրիեն Զանի
* Բերնարդ Բոուիլոն
* Պատրիկ Ռիդռեմոն
* Ժասկվիս Ռամադե
* Ժան-Պիեր Իվարս
* Պատրիկ Դեսկամպս

## Մրցանակներ և նոմինացիաներ
* 2012 նոմինացիա «Օսկար»
* 2012 նոմինացիա «Էննի»
* 2011 նոմինացիա «Սեզար»
* 2011 նոմինացիա «European Film Awards»

## Ծանոթագրություններ

## Արտաքին հղումներ
* Պաշտոնական կայք ֆրանսերեն 
* Պաշտոնական կայք հոլանդերեն 
* Պաշտոնական կայք անգլերեն
* Տեսահոլովակ YouTube-ում

Կատեգորիա:2010 մուլտֆիլմեր
Կատեգորիա:2010 ֆիլմեր
Կատեգորիա:Բելգիական դետեկտիվ ֆիլմեր
Կատեգորիա:Բելգիական կինոկատակերգություններ
Կատեգորիա:Դետեկտիվ ֆիլմեր
Կատեգորիա:Մուլտֆիլմեր կատուների մասին
Կատեգորիա:Շվեյցարական դետեկտիվ ֆիլմեր
Կատեգորիա:Շվեյցարական կինոկատակերգություններ
Կատեգորիա:Ֆիլմեր Փարիզի մասին
Կատեգորիա:Ֆրանսերեն ֆիլմեր
Կատեգորիա:Ֆրանսիական դետեկտիվ ֆիլմեր
Կատեգորիա:Ֆրանսիական կինոկատակերգություններ
Կատեգորիա:Ֆրանսիական ֆիլմեր
Կատեգորիա:2010-ականների արկածային ֆիլմեր
Կատեգորիա:Հոլանդական արկածային ֆիլմեր
Կատեգորիա:Ֆրանսիական արկածային ֆիլմեր
Կատեգորիա:Ֆրանսիական մուլտֆիլմեր
Կատեգորիա:2010-ականների ֆրանսերեն ֆիլմեր
Հավլաբարի նստավայր

մինի|աջից|Նստավայրը

**Հավլաբարի նստավայրը** () *(նաև* **նստավայր Հավլաբարում**, **Նախագահական նստավարը Հավլաբարում***)*, Վրաստանի նախագահ Միխեիլ Սաակաշվիլիի պաշտոնական նստավայրն է Թբիլիսիի Հավլաբար թաղամասում։

Նստավայրը կառուցվել է Միխեիլ Սաակաշվիլիի պատվերով 2004- 2009 թթ-ին։ Այն կառուցել են իտալացի ճարտարապետները։

## Արտաքին հղումներ
* Վրաստանի նախագահի պաշտոնական կայք էջը 
* Վիդեո ճանապարհորդություն 

Կատեգորիա:Թբիլիսի
Նյուֆաունդլենդ և Լաբրադոր

** Նյուֆաունդլենդ և Լաբրադոր** (, МФА։ , , МФА։ ), Կանադայի 10 նահանգներից մեկն է, որը գտնվում է երկրի հյուսիսարևելյան մասում։ Նահանգի կենտրոնը Սենթ Ջոնս քաղաքն է։ Նահանգում բնակվում է 533,8 հազար մարդ (9-րդը Կանադայում, 2001 թ-վականի տվյալներով)։

## Անվանում
Նյուֆաունդլենդի ինուկտիտուտ/ինուտիտուտ լեզվով (որով խոսում են Նունացիավուտում) անվանումն է **Իքարումիկլուակ** (Ikkarumikluak - ᐃᒃᑲᕈᒥᒃᓗᐊᒃ), որը նշանակում է «շատ ծանծաղուտների տեղ», իսկ Լաբրադորը հայտնի է որպես **Նունացիավուտ** (Nunatsiavut) կամ **Նունացուակ** (Nunatsuak), որը նշանակում է «մեծ երկիր» (Լաբրադորի ընդհանուր անգլերեն մականունը)։

## Ծանոթագրություններ

## Արտաքին հղումներ
* Նյուֆաունդլենդ և Լաբրադորի նահանգային խորհուրդ
* բնակչության հարցերով պետդեպարտամենտ
* Maple Leaf Web: Նյուֆաունդլենդ և Լաբրադորը ու կանադական ֆեդերալիզմը 

Կատեգորիա:1949 հիմնադրված պետություններ և տարածքներ
Կատեգորիա:Կանադայի վարչական բաժանում
Կատեգորիա:Նախկին բրիտանական գաղութներ
Կատեգորիա:Նորվեգիայի նախկին գաղութներ
Հյուսիսային Օսիայի Հանրապետություն

մինի|250px
**Հյուսիսային Օսիայի Հանրապետություն - Ալանիա** (*Հյուսիսային Օսիա*,  , ), հանրապետություն Ռուսաստանի Դաշնության կազմում, դաշնության սուբյեկտ, մտնում է Հյուսիսկովկասյան դաշնային շրջանի մեջ։

Մայրաքաղաքը Վլադիկավկազն է։ Արևմուտքում սահմանակցում է Կաբարդա-Բալկարիայի հետ, հյուսիսում Ստավրոպոլի երկրամասի, արևելքում Ինգուշիայի և Չեչնիայի, հարավում Վրաստանի և մասամբ ճանաչված Հարավային Օսիայի հետ։ Հյուսիսային Օսիայի Հանրապետությունը կազմավորվել է եղել 1924 թվականի հուլիսի 7-ին։

## Վարչական բաժանում
Տեղական ինքնակառավարումը իրականացվում է համայնքային մակարդակով։ Հյուսիսային Օսիան ունի մեկ քաղաքային օկրուգ (Վլադիկավկազ) և ութ շրջաններ։

## Բնակչություն
Հանրապետության բնակչությունը կազմում է 706,123 մարդ (2013), ընդ որում քաղաքներում՝ 63,93 %, գյուղերում՝ 36,04 %։ ԲՆակչության խտությունը՝ 88,41 մարդ/կմ² (2013)։ Բնակչության շուրջ 56 %-ը բնակվում է մայրաքաղաք Վլադիկավկազում։

### Ազգային պատկանելիություն

## Հայերը Հյուսիսային Օսիայում
Հանրապետությունում բնակվում է շուրջ 30 հազար հայ, մեծ մասը կենտրոնացած է Վլադիկավկազում և Մոզդոկում, մնացած մասը՝ Բեսլան, Ալագիր քաղաքներում և շրջակա գյուղերում։

## Արտաքին հղումներ
* Հյուսիսային Օսիայի Կառավարության պաշտոնական կայք 
* Օսերը և նրանց պատմությունը 
* Օսիայի պատմությունը և մշակույթը
* Օսեր, Օսիա, Ալանիա, Ալանդի խորհրդանշանները, սկիֆեր, սարմաթներ, պատմություն, Նարտյան էպոս
* Ալանիա. պատմություն, մշակույթ, սովորույթները, մարդիկ

## Ծանոթագրություններ

Կատեգորիա:1991 հիմնադրված պետություններ և տարածքներ
*
Կատեգորիա:Ռուսաստանի դաշնային բաժանում
Խղճի խայթ 4։ Թատերական խմբակ

**Խղճի խայթ 4։ Թատերական խմբակը** այս շարքի չորրորդ ֆիլմն է։ Ֆիլմը սցենարիստ Ֆիլլիպ Ջ. Բարթելի և ռեժիսոր Ք. Ալլան Բրոքի համատեղ աշխատանքի արդյունքում է ստեղծվել։

Մինչ օրս միայն Ռեբեկահ Կոչանն է որ նկարահանվել է Eating Out ֆիլմի բոլոր սերիաներում։

## Սյուժե
Համասեռամոլներ Կեյսին և Զաքը երկար ժամանակ ապրում են միասին։ Նրանց հարաբերությունները կարծես մտել են փակուղի։ Նոր խենթությունների համար նրանք որոշում են դիմել Դիկի Դիկի թատերական՝ ճամբարի նոր ներկայացման մեջ դեր ստանալու ցանկությամբ։ Զաքը այնտեղ հանդիպում է Բենջի անունով մի շատ համակրելի տղայի, և երբ նրանք հաստատվում են The Taming of the Shrew ներկայացման սեքսուալ տարբերակի դերակատարներ, Կեյսին սկսում է խանդել Զաքին...

## Ցուցադրումը
Ֆիլմը պրեմիերան ԱՄՆ-ում կայացել է հուլիսի 24-ին՝ LOGO-ում։ Իսկ ֆիլմի DVD տարբերակը թողարկվել է նույն թվականի հոկտեմբերին։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ կինոկատակերգություններ
Կատեգորիա:2010-ականների սիքվել ֆիլմեր
Կատեգորիա:2011 ֆիլմեր
Կատեգորիա:Ամերիկյան ԼԳԲՏ ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան սիքվել ֆիլմեր
Կատեգորիա:ԼԳԲՏ ֆիլմեր
Կատեգորիա:Ֆիլմեր դերասանների մասին
Դավթի աստղ

մինի|150px|Դավթի աստղը
**Դավթի աստղ** ( - *Մագեն Դավիդ*, «Դավթի վահանը»), վեցթևանի աստղի տեսքով հին խորհրդանշան է։ Համաձայն առասպելի` «Դավթի աստղը» անունն ստացել այն պատճառով, որ պատկերված է եղել Դավիթ թագավորի զինվորների վահաններին։ Խորհրդանշանի մյուս անվանատարբերակն է «Սողոմոն թագավորի կնիքը»։ Դավթի աստղը պատկերված է Իսրայելի պետական դրոշին, և այդ երկրի, ինչպես նաև հրեա ժողովրդի հիմնական խորհրդանշանների մեկն է։

1897 թվականին Առաջին սիոնիստական կոնգրեսն ընդունեց սիոնիստական շարժման դրոշի նախագիծը, որի կենտրոնում տեղադրված էր կապույտ Մագեն Դավիթը, և որն այսօր հայտնի է որպես Իսրայելի դրոշ։

## Արտաքին հղումներ
* Դավթի աստղի մասին դասարան․ամ կայքում 

Կատեգորիա:Հրեաների պատմություն
Կատեգորիա:Հուդայականություն
Կատեգորիա:Իսրայելի պետական խորհրդանիշեր
Աղթաքլյա

**Աղթաքլյա** (; , թարգ. «սպիտակ գյուղ»), ավան Վրաստանի Գարդաբանի մունիցիպալիտետում։ Գտնվում է երկրի հարավ-արևելքում, ադրբեջանական սահմանից 20&nbsp;կմ հեռավորության վրա։ Ավանի ձախ մաս հոսում է Կուր գետը, աջ կողմից անցնում է Անդրկովկասյան երկաթուղին (Գաչիանի կայանը)

2009 թվականին ավանի վերին մասում բացվել է վրաց-ամերիկյան նոր ռազմաբազա, որի տեղը մինչև 2001 թվականը Վազիանի կոչվող ռուսական ավիաբազա էր տեղակայված։

## Տնտեսություն
Ավանից15 կմ հեռավորության վրա գործում է շրջանի խոշորագունյ «Լիլո» շուկան, որտեղ տեղի բնակչությունը Թուրքիայից, ԱՄԷ-ից, Չինաստանից և Ադրբեջանից սննդամթերք, հագուստ և այլ ապրանքներ են վաճառում և գնում։ Նաև այդտեղ զարգացած է ավտոմոբիլների վաճառման բիզնեսը։

## Լեզու
Չնայած որ երկրի պետական լեզուններ վրացերենն է, գյուղի բնակչության մեծամասնությունը խոսում է այդ լեզվով վատ։ Մայրենի լեզուն է ադրբեջաներենը, մասնավորապես Բորչալուի բարբառը։ Ավանում ադրբեջանալեզու դպրոց է գործում։

## Ծանոթագրություններ

## Արտաքին հղումներ
* Ռուսթավ 
* Գարդաբան 

Կատեգորիա:Գարդաբանի շրջան
ԿՈՆԿԱԿԱՖ-ի ոսկե գավաթ 2013

**[[ԿՈՆԿԱԿԱՖ-ի ոսկե գավաթ]]ի** 2013 թվականին կայանացած խաղարկությունը Հյուսիսային Ամերիկայի, Կենտրոնական Ամերիկայի և Կարիբյան ավազանի երկրների ֆուտբոլի հավաքականների՝ **[[ԿՈՆԿԱԿԱՖ|ԿՈՆԿԱԿԱՖ-ի]]** 22-րդ առաջնությունը։ Մրցաշարի ձևաչափի համաձայն չորսական հավաքականներից կազմված երեք խմբերում առաջին և երկրորդ տեղերը զբաղեցրած թիմերը, ինչպես նաև երրորդ տեղ զբաղեցրած թիմերից երկու լավագույնները պայքարը շարունակելու են փլեյ-օֆֆում, որը սկսվեց քառորդ եզրափակիչներից։ Մրցաշարում հաղթող ճանաչվեց ԱՄՆ հավաքականը, որը եզրափակչում 1-0 հաշվով առավելության հասավ Պանամայի ընտրանու նկատմամբ։

## Որակավորում

## Մասնակիցներ

## Մրցավայրեր
Հանդիպումները տեղի ունեցան 13 մարզադաշտերում։

## Ծանոթություն

## Գրականություն

## Հղումներ

Կատեգորիա:ԿՈՆԿԱԿԱՖ-ի ոսկե գավաթ
Կատեգորիա:2013 ֆուտբոլում
Վիլհելմ ֆոն Գլյոդեն

**Վիլհելմ ֆոն Գլյոդեն**, բարոն (, ), գերմանացի լուսանկարիչ, տղամարդու մերկ լուսանկարի մեծ վարպետ, աշխատել է Իտալիայում։ 
մինի|ձախից|Գլյոդենի տունն ու ստուդիան Տաորմինայում

## Կենսագրություն
Ռոստոկում և Վիսմարում ուսումնասիրել է արվեստի պատմություն։ Պատրաստվել է նկարիչ դառնալ։ Փորձելով հաղթել իր մոտ հայտնաբերված տուբերկուլյոզը, բժիշկների խորհրդով տեղափոխվում է Սիցիլիա։ 1893 թվականին մասնակցել է Լոնդոնի թագավորական լուսանկարչական ընկերության ամենամյա ցուցահանդեսին։

Թաղված է Տաորմինայի բողոքականների գերեզմանոցում։ Ֆոն Գլյոդեն ընտանիքի ժառանգները մերժում են իրենց ընտանեկան ծառում այսպիսի բարոնի գոյությունը։ 1978 թվականին Սպոլետոյում բացված անհատական ցուցահանդեսը հասարակական մեծ սկանդալի տեղիք տվեց։

## Ստեղծագործական կյանքը
Վիլհելմ ֆոն Գլյոդենը ստեղծել է դիմապատկերներ, բնապատկերներ, ճարտարապետական կառույցների լուսանկարներ, հուշարձանների ավերակներ, բայց առավելապես հայտնի է մերկ տղամարդկանց լուսանկարներով։ Որպես բնորդ նրան ծառայել են սիցիլիացի երիտասարդներ, հաճախ նրա սիրեկանները, բայց որպես կանոն լուսանկարների կոմպոզիցիաները հենված էին անտիկ և էֆեբյան արվեստի ուշ նմուշների վրա։ Հաճախ նկարներում օգտագործում էր հարավային Իտալիայի բնապատկերները։
 
Նրա աշխատանքները բարձր են գնահատել Անատոլ Ֆրանսը, Գաբրիելե դ՝Անուցիոն, Օսկար Ուայլդը, Ռիխարդ Շտրաուսը և ուրիշները։ 
մինի|Վիլհելմ ֆոն Գլյոդենի գերեզմանը Տաորինայում
Լուսանկարչական ժառանգությունը՝ մի քանի հազար լուսանկարի կլիշե, ըստ կտակի անցավ բնորդ Մավր մականունով Պանկրացիո Բուչունիին ()։ 1936 թվականին Իտալիայի ֆաշիստական ոստիկանությունը 2,5 հազար լուսանկարի կլիշե ոչնչացրեց, որակելով դրանք պոռնոգրաֆիա, Մավրը կարճ ժամանակով հայտնվեց ճաղերի ետևում։ Բնորդի մահվանից հետո՝ 1963 թվականին, նրա որդին մնացած լուսանկարների կլիշեները վաճառեց։ 2000 թվականին Ֆլորենցիայի Ալինարի թանգարանում բացվեց Վիլհելմ ֆոն Գլյոդենի հիմնադրամը։

## Գրականություն
* L’innocenza morbosa dell’occhio fotografico di Wilhelm von Gloeden = The inquisitive innocence of the photographic eye of Wilhelm von Gloeden. Taormina։ Nino Malambri, 1980 (Տաորմինայի ցուցահանդեսի համացուցակը)
* Pohlmann U. Wilhelm von Gloeden։ Sehnsucht nach Arkadien. Berlin։ Nishen, 1987
* Weiermair P. Wilhelm von Gloeden. Köln։ B.Taschen, 1993
* Wilhelm von Gloeden, Guglielmo Plüschow, Vincenzo Galdi։ et in arcadia ego; turn-of-the-century photography. Zürich։ Edition Oehrli, 2000 (Ցյուրիխի ցուցահանդեսի համացուցակը)
* Zannier I. Wilhelm von Gloeden։ fotografie, nudi, paesaggi, scene di genere. Firenze։ Alinari 24 ore, 2008

## Ծանոթագրություններ

## Արտաքին հղումներ
* Ֆոն Գլյոդենի ստեղծագործությանը նվիրված կայք 
* Վիլհելմ ֆոն Գլյոդենը Photo Island ֆոտոօրացույցում 

Կատեգորիա:Գերմանացի լուսանկարիչներ
Կատեգորիա:Իտալացի լուսանկարիչներ
Թոմաս Հարդի

**Թոմաս Հարդի** (, ), անգլիացի ականավոր վիպասան և բանաստեղծ։ Կրթությամբ ճարտարապետ է, անգլիական խոշոր համալսարանների գիտությունների պատվավոր դոկտոր։

## Ստեղծագործություն
1871-1897 թվականներին հրատարակել է 14 վեպ, որոնք ըստ գաղափարագեղարվեստական բովանդակության բաժանել է երեք խմբի. 
* *«Բնավորության ու միջավայրի վեպեր»*՝ «Կանաչ ծառի տակ» (1872), «Խելահեղ ամբոխից հեռու» (1874), «Վերադարձ դեպի հայրենիք» (1878), «Քեսթըրբրիջի քաղաքապետը» (1886, հայերեն հրտ. 1978), «Անտառների բնակիչները» (1887), «Տեսսը դ'Ուրբերվիլ տոհմից» (1891), «Աննկատելի Ջուդը» (1896)։ 
* *«Հնարամիտ և փորձառական վեպեր»*՝ «Ծայրահեղ միջոցներ», «Էթելբերթայի ձեռքը» (1876), «Անտարբերը» (1881)։ 
* *«Ռոմանտիկ պատմություններ ու ֆանտազիաներ»*՝ «Երկնագույն աչքեր» (1873), «Դրագունյան գնդի ավագ փողհարը» (1880), «Երկուսը աշտարակի վրա» (1882), «Սիրելին» (1892)։
Հրատարակել է պատմվածքների 4 և բանաստեղծական 8 ժողովածու։ 
Հարդին նորագույն ժամանակների քնարական խոշոր բանաստեղծներից է։ Պատմության իր փիլիսոփայությունը Հարդին արտահայտել է «Դինաստներ» (մաս 1-3, 1903-08) էպիկական չափածո դրամայում, որի թեման նապոլեոնյան պատերազմների ժամանակվա Եվրոպան է։ Հարդու չափածոն արտառոց խորն է ու սքանչելի, չնայած մետրիկայի առումով Հարդին ոչ մի նորության չէր ձգտում։ Գրում էր դասական մետրերով, բայց ասելիքի կառուցվածքն ու դասավորությունն «բանաձևերի» անսպասելիությունն ու խորությունն այնքան արտառոց էին, որ Հարդուն համաշխարհային փառք բերեցին։

## Ծանոթագրություններ

## Արտաքին հղումներ
* Թոմաս Հարդի․ Միջադեպ Ջորջ Քրուքհիլի կյանքից
* Ebooks by Thomas Hardy

Կատեգորիա:Անգլիացի բանաստեղծներ
Կատեգորիա:Անգլիացի արձակագիրներ‎
Կատեգորիա:20-րդ դարի բանաստեղծներ
Կատեգորիա:20-րդ դարի վիպասաններ
Կատեգորիա:Անգլիացի սցենարիստներ
Կատեգորիա:Անգլիացի ճարտարապետներ
Կատեգորիա:19-րդ դարի անգլիացի վիպասաններ
Կատեգորիա:Բանաստեղծներ այբբենական կարգով
Կատեգորիա:Անգլիացի գրողներ
Կատեգորիա:Լոնդոնի համալսարանի շրջանավարտներ
Ռոք Վուազին

մինի|աջից|250px|Ռոք Վուազին
**Ռոք Վուազին** (անգլերեն Roch Voisine ծնվ. մարտի 26, 1963 թ.), ագատյան ծագումով կանադացի երգիչ։ Երգում է ֆրանսերեն և անգլերեն։

## Ձայնասկավառակներ
*1986։ *Sweet Songs*
*1987։ *Roch Voisine*
*1989։ *Hélène*
*1990։ *Double*
*1990։ *Roch Voisine*
*1992։ *Europe Tour*
*1993։ *I'll Always Be There*
*1994։ *Coup de tête*
*1996։ *Kissing Rain*
*1999։ *Chaque feu...*
*2000։ *L'album de Noël*
*2000։ *Christmas Is Calling*
*2001։ *Roch Voisine*
*2002։ *Higher*
*2003։ *Je te serai fidèle*
*2005։ *Sauf si l'amour...*
*2006։ *Roch Voisine Live*
*2007։ *Best of*
*2008։ *Americana*
*2009։ *Americana II*
*2010։ *Americana III*
*2010։ *Confidences*

## Ծանոթագրություններ

## Արտաքին հղումներ
*www.rochvoisine.com

Կատեգորիա:Կանադացի երգիչներ
Խուլիա Պաստրանա

**Խուլիա Պաստրանա** (, ), հիպերտրիխոզ (մորուք) ունեցող կին, ինչի պատճառով նրան ցուցադրել են աշխարհի տարբեր ցուցահանդեսներում։

Պաստրանան բնիկ մեքսիկացի էր։ 1834 թվականին դեռ երեխա ժամանակ նրան գտել են Սիերրա Մադրե անտառում, Սանիլոա նահանգ, Մեքսիկա։

## Ծանոթագրություններ

* 
* 

## Արտաքին հղումներ
* JULIA PASTRANA - The Nondescript

Կատեգորիա:Հիպերտրիքոզ ունեցող մարդիկ
Կատեգորիա:Մումիաներ
Կատեգորիա:Մեքսիկայում ծնվածներ
Կատեգորիա:Մոսկվա քաղաքում մահացածներ
Կատեգորիա:Ծննդաբերելիս մահացածներ
Գուլիվեր

**Լեմյուել Գուլիվերը** (), իռլանդացի երգիծաբան Ջոնաթան Սվիֆթի «Գուլիվերի ճանապարհորդությունները» գրքի հերոսն է։

## Սյուժե
Գուլիվերը ճանապարհորդում է 4 արտասովոր երկրներում։
### Առաջին երկիր
Առաջինը Լիլիպուտիան է՝ թզուկների երկիրը, որտեղ Գուլիվերը հսկա է թվում։ Երկրի բնակիչներն իրենց թզուկ թագավորին անվանում են հզորագույն կայսր, Տիեզերքի ուրախություն ու սարսափ, միապետների միապետ, բայց պարզվում է, որ Գուլիվերը՝ անգլիացի սովորական հողատիրոջ որդին, կարող է այդ գաճաճ թագավորին ու նրա արքունիքին փաթաթել թաշկինակի մեջ և դնել բաճկոնի գրպանը։

### Երկրորդ երկիր
Երկրորդ երկիրը հսկաների աշխարհն է, այստեղ նա աննշան էակ է։ Երբ Գուլիվերը հսկաների թագավորին պատմում է իր երկրի արքունիքի և իր դատողությունների մասին, թագավորն ապշում է, թե այդ փոքրիկ ու ողորմելի էակներն ինչպես կարող են այդքան դաժան մտքեր ու մեծ հավակնություններ ունենալ։

### Երրորդ երկիր
Երրորդ երկիրը թռչող Լապուտա կղզին է, որի թագավորն ու ժողովուրդն ամբողջությամբ նվիրվել են արվեստին ու գիտությանը, սակայն ոչ մի կերպ չեն կարողանում օգտվել դրանցից, որովհետև գիտնականները զբաղվում են անկարևոր խնդիրներով։ Վեպում ներկայացված Լագադոյի լուսարձակների ակադեմիան Անգլիայի գիտությունների ակադեմիան է, որին անխնա ծաղրել է Սվիֆթը՝ անօգտակար հետազոտությունների համար։

### Չորրորդ երկիր
Չորրորդ երկիրն ամենաարտասովորն է, դա զարմանահրաշ ձիերի՝ հուիհընմհընմների երկիրն է՝ իդեալական բարքերով ու կատարյալ ապրելաձևով։ Հուիհընմհընմները չգիտեն՝ ի՞նչ է պատերազմը, չունեն թագավոր, քանի որ բոլորը հավասար են, չկա իշխանություն, պատիժ, որովհետև դատապարտելու ոչինչ չկա։ Նրանց լեզվում չկան «կեղծիք» և «խաբեություն» բառերը։ Սակայն այս երկրում ապրում են եհուները՝ կեղտոտ, չար ու այլասերված արարածները։ Գուլիվերը սարսափում է և կարծում, որ մարդկությունը հետադիմում և գնում է կործանման, որից փրկվելու միջոց է համարում վերադարձը բնություն։

Գրքում այլաբանության միջոցով ծաղրված են Անգլիայի քաղաքական, իրավական, կրոնական, տնտեսական հաստատությունները, հասարակության բոլոր խավերը՝ արքայից մինչև վերջին հպատակը։
Ավելի քան 250 տարի է անցել այս գրքի լույսընծայումից, սակայն Գուլիվերի արտասովոր արկածներն այնքան հրապուրիչ են, որ մինչ այսօր գերում են թե՜ փոքրերին, թե՜ մեծերին։ Հսկա մարդկանց հաճախ անվանում են Գուլիվեր, որովհետև մարդկանց ամենից շատ դուր է եկել։

## Ծանոթագրություններ

Կատեգորիա:Գրական հերոսներ
Կատեգորիա:Կերպարներ այբբենական կարգով
Կատեգորիա:Հորինված բրիտանացիներ
Կատեգորիա:Հորինված գրողներ
Կատեգորիա:Հորինված վիրաբույժներ
Խղճի խայթ 2։ Թաց վայրկյաններ

**Խղճի խայթ 2։ Թաց վայրկյաններ**, ռեժիսոր Ֆիլլիպ Բարթելլի նկարահանած ֆիլմն է։ 2004 թվականին նկարահանված Eating Out ֆիլմի շարունակությունն է։

## Սյուժե
Խղճի խայթ ֆիլմի առաջին մասում Քայլը Մարկին մեղադրում է անհավատության մեջ և բաժանվում նրանից։ Քայլը, Տիֆֆանին և Գվինը ընկերներ են, նրանք արվեստի դասարանում մասնակցում նկարչության դասերի և այս անգամ որպես մերկ մոդել նրանք պետք է նկարեին Թրոյ անունով մի շատ գեղեցիկ տղայի։ Տիֆֆանին և Քայլը սկսում են սիրահետել նրան և որոշում են որ Քայլը պետք է սկսի ընկերանալ նրա հետ, սակայն չասի որ ինքը համասեռամոլ է և Տիֆֆանիին ներկայացնի որպես իր ընկերուհի։

Մինչ Քայլը և Թրոյը սկսում են ընկերանալ միմյանց հետ, Քայլի նախկին ընկեր Մարկը նրանց տեսնում է միմյանց հետ և որոշում է հրապուրել Թրոյին, նրա մոտ դա ստացվում է, ընթացքում Գվինը նրանց հետ անցկացնում է հոմոէրոտիկ ֆոտոսեսիա, իսկ ֆոտոսեսիայի վերջում նրանց միջև տեղի է ունենում սեքս, դրանից հետո Մարկը խոսում է Գվինի հետ և ասում որ նա կարիքն ունի Քայլի, իսկ նրանց խոսակցությունը լսում է Թրոյը և հասկանում որ իրեն Քայլը և Տիֆֆանին խաբել են։

Թրոյը գնում է Քայլի և Տիֆֆանիի մոտ և նրանց հետ զրուցում, ասելով որ նա ցանկանում է թե աղջկա, թե տղայի և սկսում համբուրել Քայլին և Տիֆֆանիին այդ ժամանակ նրանց պատուհանից գաղտնի նայում է Մարկը և Գվինը։ Թրոյը ի վերջո եզրակացնում է որ ինքը բիսեքսուալ է (չնայած ամենասկզբում նա ասում էր որ համասեռամոլ չէ), իսկ Քայլը մտածում է որ սխալ էր հեռանալ Մարկից։

Թրոյը ֆիլմի վերջում սիրային առաջարկություն է անում Տիֆֆանիին և նրանք միասին են լինում։ Մարկը և Քայլը նույնպես միանում են միմյանց հետ, իսկ Գվինը գտնում է մի աղջկա և սիրահարվում է։

## Ծանոթագրություններ

## Արտաքին հղումներ
* http://kinobanda.net/film/12040/ 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների ռոմանտիկ կինոկատակերգություններ
Կատեգորիա:2006 ֆիլմեր
Կատեգորիա:Ամերիկյան ԼԳԲՏ ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան սիքվել ֆիլմեր
Կատեգորիա:Լոս Անջելեսում նկարահանված ֆիլմեր
Հայաստանի քաղաքացիական օրենսգիրք

**Հայաստանի Հանրապետության Քաղաքացիական օրենսգիրք** (համար՝ ՀՕ-239), մասնավոր իրավական հարաբերությունների կարգավորմանն ուղղված հիմնական իրավական ակտը։ Ընդունվել է 1998 թ.-ի մայիսի 5-ին, ուժի մեջ է մտել 1999 թ.-ի հունվարի 1-ից։

ԱՊՀ շրջանակներում քաղաքացիական օրենսդրության հիմքում դրված են հիմնականում նույնական սկզբունքներ։ Դրան մեծ մասամբ նպաստել է ԱՊՀ երկրների միջխորհրդարանական ասամբլեայի կողմից ձեռնարկված օրենսդրությունների մոտարկման գործընթացը։

Կատեգորիա:Հայաստանի քաղաքացիական իրավունք
Կատեգորիա:Հայաստանի օրենսգրքեր
Կատեգորիա:Քաղաքացիական օրենսգրքեր
Թխկուտի մատուռ

**Թխկուտի մատուռ**, հայկական մատուռ ներկայիս Ադրբեջանի Շամքորի շրջանի տարածքում գտնվող Բադա գյուղից 1 կմ հարավ-արևմուտք՝ բլրալանջին։

Տաճարը իրենից ուղղանկյուն հատակագծով փոքրիկ շինություն է ներկայացնում։ Հիմնովին վերակառուցվել է 1969 թվականին։

## Ծանոթագրություններ

Կատեգորիա:20-րդ դարի հայկական վանքեր և եկեղեցիներ
Կատեգորիա:Մատուռներ
Կատեգորիա:Շամքորի շրջանի վանքեր և եկեղեցիներ
Թռան եղցի

**Թռան եղցի**, հայկական եկեղեցի ներկայիս Ադրբեջանական Հանրապետության Շամքորի շրջանի տարածքում գտնվող Բարսում գյուղի հարավային կողմում։

Ինչպես վկայում Մակար Բարխուդարյանցը, 19-րդ դարի վերջում եկեղեցուց «կանգուն են մնում միայն չորս պատերն...»: Այս տաճարի քարերն օգտագործել են Սուրբ Գրիգոր Լուսավորիչ եկեղեցու շինարարության վրա։ 1980-ականներին պահպանվում էին չնչին մնացորդները։

## Ծանոթագրություններ

Կատեգորիա:Ադրբեջանում ոչնչացված հայկական հուշարձաններ
Կատեգորիա:Եկեղեցիներ այբբենական կարգով
Կատեգորիա:Շամքորի շրջանի վանքեր և եկեղեցիներ
Կուսանաց անապատ (Գետաշեն)

**Կուսանաց անապատ** (նաև՝ **Կուսանոց Սուրբ Տիրամոր եկեղեցի** կամ **Կուսանաց Սուրբ Տիրամոր անապատ**), հայկական վանական համալիր ներկայիս Ադրբեջանի Հանրապետության Շահումյանի շրջանում՝ պատմական Մեծ Հայքի Արցախ նահանգի Կողթ գավառում։ Գտնվում է Գետաշեն գյուղի հին թաղամասում՝ գետի ձախ ափին։

## Պատմություն

Գրականության մեջ տաճարը հայտնի է Կուսանաց անապատ անվամբ։ 1885 թվականի մի վավերագրում հիշատակված է Կուսանոց Սուրբ Տիրամոր եկեղեցի անվամբ։ Դեռևս 19-րդ դարի վերջերին եկեղեցու շուրջ կիսավեր դրությամբ պահպանվում էին միաբանական սենյակների մնացորդները։

## Նկարագրություն

Կուսանաց անապատի եկեղեցին շինված է տեղական գորշ քարից։ Հատակագիծը ուղղանկյուն է, ունի 11 մ երկարություն, 9 մ լայնություն և 7 մ բարձրություն։ Դահլիճի մեջ կանգնած են երկու խաչաձև սյուներ, որոնց վրա դրված են կամարները՝ իրենց վրա պահելով թաղակապ կտուրը։ Եկեղեցու արևմտյան կողմում բացվում են մի փոքրիկ դուռ և պատուհան, հարավայինում՝ երկու փոքր պատուհան, իսկ արևելյանում՝ մեկ։

Եկեղեցու հարավային ճակատապատի մեջ ագուցված են շատ հին, բայց դժբախտաբար զգալի չափով քայքայված երեք խաչքարեր, որոնք ունեն 150-200 սմ բարձրություն, ավելի քան մեկ մետր լայնություն։ Խաչքարերի զարդանախշերի որոշ մասեր վիմագրերի հետ միասին ջնջված են։ Երևում են մարդկային ֆիգուրներ, հանդիսավոր ընդունելությունների տեսարաններ։ Բազմաթիվ մեծ ու փոքր խաչքարեր, խաչանշաններ կան եկեղեցու ներսում, մասնավորապես՝ սյուների և կամարների վրա։ Կառույցի արտաքին պատերում տեղադրված են նաև գերեզմանաքարեր, հնագույն շենքերի արժեքավոր բեկորներ։ Կուսանաց անապատի շինարարները լայնորեն օգտագործել են ավերված շենքերի քարերը, դրանով իսկ ցանկանալով մեկ անգամ ևս ընդգծել, որ իրենք անապատը կառուցում են նախկինում եղած կրոնական հայտնի օջախի տեղում։

Կուսանաց անապատի եկեղեցու գավիթը քառանկյուն թաղածածկ շենք է, ունի 6,4 մ երկարություն, նույնքան էլ լայնություն։ Այն ծառայել է իբրև Մելիք-Շահնազարյանների տոհմական դամբարան։ Այստեղ են գտնվում Մանվել Վարդապետի, մելիք Միրզայի, մելիք Հուսեինի և նրանց կանանց գերեզմանները։

## Ճարտարապետություն

Եկեղեցին թաղածածկ միանավ շինություն է։ Ավանդատներ չունի։ Խորանը կիսաշրջանաձև է, ծածկը՝ երկթեք, միակ մուտքը բացված է արևմտյան ճակատից։ Կառուցված է անմշակ քարով, կրաշաղախով։ Սրբատաշ են միայն անկյունաքարերը։ Արտաքին չափերն են 12,14 x 7,80 մ։

## Ծանոթագրություններ

Կատեգորիա:Գյոյգյոլի շրջանի վանքեր և եկեղեցիներ
Կատեգորիա:19-րդ դարի հայկական վանքեր և եկեղեցիներ
Կատեգորիա:Վանքեր այբբենական կարգով
Կատեգորիա:Ադրբեջանում ոչնչացված հայկական հուշարձաններ
Կուսանաց անապատ (Ոսկանապատ)

**Կուսանաց անապատ** (նաև՝ **Կուսանաց Սուրբ Աստվածածին անապատ** կամ **Կուսանաց Սուրբ Ոսկեանց անապատ** ), հայկական վանքային համալիր Արցախի Հանրապետության Շահումյանի շրջանի Ոսկանապատ գյուղի հարավային ծայրում՝ ձորի մեջ, գետի ձախ ափին։

## Պատմություն
Հիմնադրման ժամանակի վերաբերյալ ստույգ տվյալներ չկան, բայց կարելի է հաստատ ասել, որ անապատը գոյություն է ունեցել նախքան 1684 թվականին, քանի որ հիշյալ թվականին ստեղծված մի ավետարանի հիշատակարանում նշվել է. *«...արդ ես Սարգսի որդի Խոջա Պատիս, առի զսուրբ աւետարանս ի ձեռաց անօրինաց եւ ետու վախմ ի դուռն Ոսկանապատու կուսանաց անապատին, Աստուածածին սուրբ տաճարին...»*։

Եկեղեցու հորինվածքային և կառուցողական առանձնահատկությունների ուսումնասիրությունը թույլ է տալիս շինությունը համարել 17-րդ դարի կառույց. ընդ որում չի բացառվում, որ անապատը նվերներ է ստացել (ի թիվս և հիշյալ ավետարանը) հենց կառուցման ավարտից անմիջապես հետո։

1885 թվականի մի վավերագրում անապատը հիշվում է Սուրբ Ոսկեանց անունով։

## Ճարտարապետություն
Եկեղեցին ունի միանավ, թաղածածկ հորինվածք։ Ծածկը երկթեք է, միակ մուտքը՝ հարավից։ Կառուցված է անմշակ քարով, կրաշաղախով։ Սվաղված է և՛ ներսից, և՛ դրսից։ Արտաքին չափերն են՝ 12,25 x 6,55 մ։ Ինչպես վկայում է Մակար Բարխուդարյանցը, եկեղեցու արևմտյան կողմում եղել են միաբանական սենյակներ. *«...բայց յորդ անձրևի հեղեղներն քանդած և տարած են սոյն սենեակները և կոյտ կոյտ խիճեր դիզած խուցերի տեղերում»*։ Նա նաևվկայում է, որ համալիրը կրում է մի շարք նորոգումների հետքեր, որոնցից մեկն իրականացրել է ոմն Հարություն պապը։

## Ծանոթագրություններ

Կատեգորիա:Գյոյգյոլի շրջանի վանքեր և եկեղեցիներ
Կատեգորիա:17-րդ դարի հայկական վանքեր և եկեղեցիներ
Կատեգորիա:Վանքեր այբբենական կարգով
Թոքավանք

**Թոքավանք** կամ **Թոք**, միջնադարյան հայկական վանքային համալիր Վրաստանի Սամցխե-Ջավախեթի մարզի Ասպինձայի մունիցիպալիտետի Թոք (თოკი) գյուղի հարավային կողմում՝ Փարվանայի աջ ձորալանջին

Կառուցվել է 11-րդ դարում։

Բաղկացած է միանավ եկեղեցուց (հյուսիսից՝ կցակառույց ավանդատուն-սրահով), փոքր-ինչ հարավ առանձին կանգնած մատուռից և օժանդակ շենքերի մնացորդներից։

## Արտաքին հղումներ
* [Թոքավանքը «Հայազգում»](http://ru.hayazg.info/%D0%9C%D0%BE%D0%BD%D0%B0%D1%81%D1%82%D1%8B%D1%80%D1%8C_%D0%A2%D0%BE%D0%BA%D0%BE%D0%B2%D0%B0%D0%BD%D0%BA_(%D0%A2%D0%BE%D0%BA))

## Ծանոթագրություններ

Կատեգորիա:Ասպինձայի շրջանի հայկական առաքելական վանքեր և եկեղեցիներ
Կատեգորիա:11-րդ դարի հայկական վանքեր և եկեղեցիներ
Կատեգորիա:Վանքեր այբբենական կարգով
Կուսանաց անապատ (այլ կիրառումներ)

**Կուսանաց անապատ** անունը կարող է վերաբերել.
* Կուսանաց անապատ եկեղեցի՝ հայկական առաքելական եկեղեցի Հայաստանի Լոռու մարզի Հաղպատ գյուղում,
* Կուսանաց անապատ՝ հայկական առաքելական վանական համալիր ներկայիս Ադրբեջանի Հանրապետության Գյոլգյոլի շրջանի Ոսկանապատ գյուղում,
* Կուսանաց անապատ՝ հայկական առաքելական վանական համալիր Արցախի Հանրապետության Շահումյանի շրջանի Գետաշեն գյուղում,
* Կուսանաց անապատ՝ հայկական առաքելական եկեղեցի Հայաստանի Սյունիքի մարզի Շինուհայր գյուղում,
* Կուսանաց անապատ՝ հայկական առաքելական եկեղեցի Արցախի Հանրապետության Ասկերանի շրջանի Ավետարանոց գյուղում։

## Տես նաև
* Կուսանաց վանք (այլ կիրառումներ)
Սրբոց Թարգմանչաց եկեղեցի (Վերին Քարհատ)

**Սրբոց Թարգմանչաց եկեղեցի**, հայկական եկեղեցի, ներկայումս՝ Ադրբեջանի Հանրապետության Դաշքեսանի շրջանում, պատմական Մեծ Հայքի Ուտիք նահանգի Գարդման գավառում։ Գտնվում է Վերին Քարհատ (այժմ՝ Յուխարի Դաշկեսան) գյուղի արևելյան եզրին՝ Արթինաջրի ձախ ձորաբերանին՝ հրվանդանաձև երկարած բլրաշարի վերջավորության վրա։

## Պատմություն
Եկեղեցին օծվել է Սրբոց Թարգմանչաց անվամբ, որի կապակցությամբ 1903 թվականին մի վավերագրում նշվել է. *«Թէև ութ-ինը տարի է, որ մեր հասարակութեան կէսը գաղթել է մեր Վերին հին Քարհատ գիւղատեղում նոր գիւղ հիմնել իւր նորակառուց Ս. Թարգմանչաց եկեղեցով...»։* Տաճարը հիմքից քանդել են 1920-ական թվականներին։ 1898 թվականին եկեղեցու քահանան է դարձել Անտոն Բարսեղյան Տեր-Անտոնյանցը։

Հայտնի է, որ 1914 թվականին հոգևոր իշխանությունները բավարարել են գյուղի բնակիչների՝ Սրբոց Թարգմանչաց եկեղեցու քայքայված տանիքը նորոգելու խնդրանքը. նախատեսվել էր այն կղմինդրապատել 300 ռուբլիով։

19-20-րդ դարերին վերաբերող փոքրածավալ մի գերեզմանոց կա երբեմնի եկեղեցու շուրջ։

## Ծանոթագրություններ

Կատեգորիա:Դաշքեսանի շրջանի վանքեր և եկեղեցիներ
թ
Կատեգորիա:Եկեղեցիներ այբբենական կարգով
Կատեգորիա:Ադրբեջանում ոչնչացված հայկական հուշարձաններ
Սրբոց Թարգմանչաց եկեղեցի (այլ կիրառումներ)

**Սրբոց Թարգմանչաց եկեղեցի** եզրը կարող է վերաբերել.
* Սրբոց Թարգմանչաց եկեղեցի (Վերին Քարհատ),
* Սրբոց Թարգմանչաց եկեղեցի (Կաղարծի), եկեղեցի ԼՂՀ Մարտունու շրջանի Կաղարծի գյուղում
* Սրբոց Թարգմանչաց եկեղեցի (Թեհրան)
* Սրբոց Թարգմանչաց եկեղեցի (Պյատիգորսկ)

## Տես նաև
* Թարգմանչաց վանք (այլ կիրառումներ)
Սրբոց Թարգմանչաց եկեղեցի (Կաղարծի)

**Սրբոց Թարգմանչաց եկեղեցի**, եկեղեցի Արցախի Հանրապետության Մարտունու շրջանի Կաղարծի գյուղում։

## Պատմություն
Սրբոց Թարգմանչաց եկեղեցին կառուցվել է 19-րդ դարում։

Կատեգորիա:19-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Մարտունու շրջանի վանքեր և եկեղեցիներ (Արցախ)
Սուրբ Գևորգ եկեղեցի (Անագա)

**Սուրբ Գևորգ եկեղեցի**, հայկական եկեղեցի Վրաստանի Կախեթի մարզի Սիղնաղի շրջանի Անագա (ანაგა) գյուղում։

## Պատմություն
1839 թվականին վերաբերվող մի վավերագրում հիշվում է Սուրբ Գևորգ փայտաշեն եկեղեցին։ 1840 թվականից մի փաստաթղթից պարզ է դառնում, որ Անագա և Վաքիր գյուղերի միջև ընկած ազատ հողակտորը, որը պատկանում էր վրաց քահանա Ստեփան Բալինովին, անագացիներն իրենց եկեղեցու գումարներով (500 ռուբլի) գնել էին, որպեսզի տեղում ավելի ընդարձակ նոր եկեղեցի կառուցեին։ Հայտնի է, որ *«ըստ ժամանակին բերման չկարելով շինել վասն իւրեանց զքարեայ և զընդարձակ եկեղեցի, ունին շինեալ ի վաղուց հետէ զտախտակապատ եկեղեցի, որ որպէս գիտեն անվայելուչ է բնակութեան տեառն, այժմ պատուելի երեցփոխ եկեղեցւոյ նոցա գնել զշրջակայ վայրս նոյն եկեղեցւոյ շնորհեաց նովին գնով եկեղեցւոյն յընդարձակութիւն նորա»*։ Կառուցվելիք եկեղեցու ճակատների և հատակագծի գծագրերը պատրաստ են եղել 1841 թվականի մայիսին։ 1842 թվականի օգոստոսին եկեղեցին կառուցման ընթացքում էր և հասել էր մինչև «ցվերջին կարնիզ կամարակապ տեղին...»։ Աշխատանքները գլխավորել էին անագացիներ Զաքարիա Խաչատրյանը և Մովսես Դավթյանը։ Շինարարությունն ընթացել է ընդհատումներով։ 1845 թվականին Զաքարիա Խաչատրյանը և ՄովսեսԴավթյանը արդեն հայտնել էին, որ *«սույն եկեղեցի ունի պարտս 706 րուբլի ի վերա շինութեան եկեղեցւոյն»*։ 1849 թվականին մոտակա Վաքիր գյուղի հայերի մասնակցությամբ արդեն կառուցված էր նոր եկեղեցին. *«Երկոքին այս գիւղքն ի նորումս շինեցին զմի հոյակապ և երևելի եկեղեցի»*։ Այն կրում էր նախորդ եկեղեցու՝ Սուրբ Գևորգ անունը։ Այդ անվամբ եկեղեցի է հիշվում նաև 11-րդ դարի սկզբներին։
մինի|ձախից|250px|Անագա գյուղն այսօր
Հայտնի է, որ 1923 թվականին, խորհրդային իշխանությունների ներկայացուցիչները նախատեսել էին եկեղեցին վերածել թատրոնի շենքի։ Այդ մասին տեղեկանում ենք Սիղնաղի գործակալ Հարություն քահանա Տեր-Նիկողոսյանի՝ Սիղնաղի հոգևոր իշխանություններին հղած գրությունից. *«...ջրօրհնեաց օրը Անագա գիւղի հասարակութիւնը հաւաքուելով նոյն գիւղի հայոց Սուրբ Գէորգ եկեղեցւոյ գաւիթը, վայր են ձգել զանգակատան խաչն ու զանգերը և եկեղեցին փեչատել, յայտնելով թէ ուզում են այդ եկեղեցին դարձնել գիւղի թատրօն»*։ Նույնն է վկայել նաև Սիղնաղի Սուրբ Գևորգ եկեղեցու միաբան Հովսեփ քահանան. *«...եկեղեցին գրաւում են իրենք որպես թատրոնական շէնք»*։ 1924 թվականի հունվարի 11-ին եկեղեցին արդեն ամբողջովին վերանորոգված էր և հարմարեցված թատերական ներկայացումներին։

Սբ. Գևորգ եկեղեցին այսօր գոյություն ունի։ Անագա գյուղի հետ միավորված են եղել մոտակա Կարդանախ, Բակուրցիխե (հյուսիս-արևմուտքում) և Վաքիր (հարավ-արևելքում) գյուղերի սակավաթիվ հայերը։ Թվարկված գյուղերում երբևէ հայոց եկեղեցի չի եղել, և դրանց հայ բնակիչները օգտվել են եկեղեցուց։

## Ճարտարապետություն
Այն կառուցված է սրբատաշ քարով, աղյուսով, կղմինդրածածկ է։ Արտաքին չափերն են՝ 26 x 11,95 մ։ Մինչև 1989 թվականը օգտագործվում էր որպես կինոթատրոնի շենք։

## Ծանոթագրություններ

Կատեգորիա:Հայկական առաքելական կիսավեր վանքեր և եկեղեցիներ (Վրաստան)
գ
Կատեգորիա:Եկեղեցիներ այբբենական կարգով
Կատեգորիա:Սիղնաղի շրջանի հայկական առաքելական վանքեր և եկեղեցիներ
Վերին Քարհատ

**Վերին Դաշկեսան** (այժմ կոչվում է՝ **Վերին Դաշկեսան** կամ **Յուխարի Դաշկեսան** ), գյուղ ներկայիս Ադրբեջանի Հանրապետության Դաշկեսանի շրջանում, պատմական Մեծ Հայքի Ուտիք նահանգի Գարդման գավառում։ Գտնվում է շրջկենտրոնից 4 կմ հարավ՝ Արթինաջուր գետի ձախակողմյան, մեծ մասամբ հարավահայաց մեղմաթեք ձորալանջին, ծովի մակերևույթից 1480-1640 մ բարձրության վրա։
 
Դաշկեսան Վերին անվանումով ընդգրկված է եղել Արևելյան Հայաստանի Ելիզավետպոլի նահանգի Ելիզավետպոլի գավառում։

## Պատմություն
Վերին Քարհատի տեղում առնվազն միջնադարից գոյություն է ունեցել հայաբնակ (պարզ ոճավորում ունեցող մի քանի խաչքարեր հատկանշական են 11-րդ դարերին) գյուղ, բայց, հավանաբար, 18-րդ դարի 2-րդ կեսին հայաթափվել է։ Վերստին դարձյալ հայերով բնակեցվել է 1894-1895 թվականներին։ Նոր գյուղի հիմնադիրները, ինչպես ասվեց, Ներքին Քարհատից փոխադրված ընտանիքներն էին։ Գյուղին տրվեց Վերին Քարհատ անունը։

## Բնակչություն

## Տես նաև
* Դաշկեսանի շրջան

## Արտաքին հղումներ
*

## Ծանոթագրություններ

Կատեգորիա:Արևելյան Հայաստանի գյուղեր
Կատեգորիա:Դաշկեսանի շրջանի բնակավայրեր
Կատեգորիա:Նախկին հայաբնակ բնակավայրեր Ադրբեջանում
Բադեն-Բադեն

**Բադեն-Բադեն** (գերմ.՝ Baden-Baden, ալեմ.՝ Bade-Bade), քաղաք Գերմանիայի Բադեն-Վյուրթեմբերգ հողում։ Գտնվում է Շվարցվալդի արևմտյան լանջերին։ Բնակչությունը մոտ 54 հազար&nbsp;մարդ է։ Մինչ 1931 թվականը քաղաքը կոչվել է Բադեն։
Հայտնի առողջարանային վայր է՝ հատկապես իր տաք աղբյուրներով։ Դեռ հին հռոմեացիները նկատել են դրանց բուժման հատկությունները։
Խոենբադեն ամրոցը խոշոր զբոսաշրջային վայր է. Բադեն-Բադենում է գտնվում նաև Գերմանիայի ամենահայտնի և հին խաղատունը։


Baden-Baden-Merkur-Ausblick-36-Stadt-2014-gje.jpg
Baden-Baden-Leopoldsplatz-30-Luisenstr-2020-gje.jpg
Baden-Baden-Augustaplatz-35-Fieder-Buche-2020-gje.jpg
Baden-Baden-Kurhaus-Konzertmuschel-20-Stuehle-2005-gje.jpg
Baden-Baden-Kurhaus-Casino-Barbereich-70-gje.jpg
Baden-Baden-Palais Biron-12-gje.jpg
Baden-Baden-Kloster Lichtental-40-2020-gje.jpg
Baden-Baden-Altes Schloss Hohenbaden-02-gje.jpg
Baden-Baden-Goenneranlage-Josefinenbrunnen-10-Badekur-gje.jpg
Baden-Baden-Lichtentaler Allee-114-Krokus-2009-gje.jpg
Baden-Baden-Lichtentaler Allee-716-Klosterwiese-Baeume-2009-gje.jpg
Baden-Baden-Lichtentaler Allee-634-Benazetpavillon-Dahlienfreunde-2013-gje.jpg


## Ծանոթագրություններ

Կատեգորիա:Բադեն-Վյուրթեմբերգ
Կատեգորիա:Գերմանիայի քաղաքներ
Տրապիզոնի կայսրություն

**Տրապիզոնի կայսրություն** (), Բյուզանդիայի երեք իրավահաջորդ պետություններից մեկը, որը սակայն անկախացել էր կայսրությունից մինչև Կոստանդնուպոլսի գրավումը խաչակիրների կողմից։

Աշխարհագրորեն Տրապիզոնի կայսրությունն ընդգրկում էր Սև ծովի հարավային ծովափը։ Այն մեծ մասամբ զբաղեցնում էր Պոնտոսի շրջանը, որտեղ մինչև Պոնտոսի հույների ցեղասպանությունը բնակվում էին մեծ քանակությամբ հույներ։

Տրապիզոնի կայսրության մայրաքաղաքն էր Տրապիզոնը, որը գրավվեց թուրք-օսմանների կողմից 1461 թ-ի օգոստոսի 15-ին։

Կատեգորիա:Ասիայի պատմական միապետություններ
Կատեգորիա:Բյուզանդական կայսրություն
Կատեգորիա:Թուրքիայի պատմություն
Կատեգորիա:Մերձավոր Արևելքի պատմական պետություններ
Կատեգորիա:Տրապիզոնի կայսրություն
Կատեգորիա:Փոքր Ասիայի միջնադարյան պետություններ
Արադ (Իսրայել)

**Արադ** (, ), քաղաք Իսրայելում, Հուդայական անապատի լեռնանցքում։ Քաղաքը գտնվում է ավելի քան 2700 տարի առաջ քանդած և Աստվածաշնչում հիշատակված հին Արադի ավերակների մոտ։ Արադը գտնվում 25 կմ դեպի արևմուտք Մեռյալ ծովից և 45 կմ դեպի արևելք Բեեր Շևայից։ Բնակչությունը՝ , որոնց հիմնական մասն են կազմում սեֆարդները, աշքենացները, սև հրեաները և բեդուինները։ ՅՈւՆԵՍԿՕ-ն Արադ քաղաքը ճանաչել որպես «աշխարհի էկոլոգիապես ամենամաքուր քաղաքը»։

## Ծանոթագրություններ

## Արտաքին հղումներ

* Պաշտոնական կայք  
* Aradnik, the internet version of Arad's local HaTzvi weekly  
* Arad by Google Maps
* Arad GIS system  

Կատեգորիա:1956 բնակավայրեր
*
Կատեգորիա:Զարգացման քաղաքներ
Մարիա Շերիֆովիչ

**Մարիա Շերիֆովիչ** (սերբերեն՝ Марија Шерифовић, ), սերբ երգիչ,  Եվրատեսիլ 2007 երգի մրցույթում նա ներկայացրել է Սերբիան Molitva երգով և հաղթանակ բերել իր երկրին։

## Ծանոթագրություններ

Կատեգորիա:Եվրատեսիլ 2007 երգի մրցույթ
Կատեգորիա:Եվրատեսիլ երգի մրցույթի հաղթողներ
Կատեգորիա:ԼԳԲՏ-ն երաժշտության մեջ
Կատեգորիա:21-րդ դարի երգչուհիներ
Յոթանասնից թարգմանություն

**Յոթանասնից թարգմանություն, Երեցների Յոթանասնից մեկնությունը** կամ **Սեպտուագինտա**, Հին Կտակարանի գրքերի հունարեն թարգմանությունը, որը կատարվել է մ.թ.ա. 3-2 դարերի ընթացքում Եգիպտոսի Ալեքսանդրիա քաղաքում։ Հաճախ նշվում է հռոմեական **LXX** թվերով (յոթանասուն թիվը)։ Հին Կտակարանի հունարեն ամենահին մեզ հասած թարգմանությունն է։ Նրանից կատարված մեջբերումները հանդիպում են Նոր Կտակարանի գրքերում։

Սեպտուագինտան կարևոր դեր է ունեցել քրիստոնեկան եկեղեցու պատմության մեջ։ Նրանից են կատարվել Հին Կտակարանի այլ լեզուներով, այդ թվում` նաև հայերեն (գրաբար) թարգմանությունները։

Կատեգորիա:Աստվածաշունչ
Կատեգորիա:Թարգմանություններ
Կտրել, պատճենել, փակցնել

մինի|Փոխանակման բուֆերի հրամաններ
**Կտրել, պատճենել, փակցնել** (), գործառույթների համալիր, որը նախատեսված է օպերացիոն համակարգի ժամանակավոր շտեմարանի () հետ աշխատելու համար։ Պատճենել և տեղափոխել այլ տեղ հնարավոր է ոչ միայն տեքստի և պատկերների հատվածներ այլև նիշքեր ամբողջությամբ։ Այս ամբողջը կատարվում է երեք գործողությամբ։ 
* **կտրել** (), ընտրված հատվածը տեղադրում է ժամանակավոր շտեմարան և միաժամանակ հեռացնում է այն փաստաթղթից։ 
* **պատճենել** (), հատվածը տեղադրում է ժամանակավոր շտեմարան և փաստաթուղթը թողնում է անփոփոխ։ 
* **փակցնել** (), ժամանակավոր շտեմարանում գտնվող ընտրված հատվածը տեղադրում է ընթացիկ փաստաթղթում։

Տվյալ գործառույթները ստեղներով կառավարելու համար ընդունված են հետևյալ ստանդարտները՝
* , կտրել,
* , պատճենել,
* , փակցնել։

## Մշակութային ազդեցություն
thumb|Ctrl-C, Ctrl-V
Համակարգիչների տարածման շնորհիվ օգտվողները հաճախ սկսեցին գրել տեքստեր, մեխանիկորեն միավորելով մեջբերումներ մեկ կամ մի քանի աղբյուրներից, երբեմն նույնիսկ առանց խմբագրման։ Արդյունքում տեքստը սովորաբար պարունակում էր տրամաբանական «ցատկոտումներ», որի արդյունքում տեքստը դառնում է անհետաքրքիր ու անտրամաբանական (բացառությամբ, եթե տեքստը ամբողջությամբ պատճենահանված է)։ Այս մեթոդը «արհամարհականորեն» կոչվում է «քոփի փասթ», «քոփի պեսթ» կամ «քոփի» (գործընթացը «քոփի-փասթինգ»)։

## Պատմություն
[thumb|[Պլանշետ-նոթատետր ()]]
Անգլերեն բառը  («կտրել») և  («փակցնել») նմանեցվում է  թղթից մկրատով կտրելու և մեկ այլ տեղ փակցնելու գործընթացին։ Գործիքը պատկերվում է մկրատի տեսքով։ Հին սերնդի համակարգիչների ինտերֆեյսում մկրատը պատկերվում էր ամբողջ թղթի երկարության չափով։ Հաջորդ սերնդի համակարգիչներում տեղակայված էին տառերի տպագրական տերմինալներ:Տեքստային խմբագրիչները հնարավորություն են տվել տեքստի հետ կատարել պատճենման և տեղափոխման գործողություններ. `cp` և `mv`, երբեմն փոխանակման բուֆերի միջոցով։ Իսկ  QED տեքստային խմբագրիչը այդ գործողությունն իրականացնում էր այլընտրանքային ճանապարհով։ Այստեղ կուրսորի միջոցով կարելի է ընտրել փոփոխման ենթակա տեքստի հատվածը, ստեղնաշարի համապատասխան ստեղների միջոցով իրականացնել գործողությունները։

## Գրականություն
* Ա.Ս.Կոլոև, հղում=https://cyberleninka.ru/article/v/rerayt-kak-novoe-yavlenie-v-sovremennoy-zhurnalistike, Սանկտ-Պետերբուրգի համալսարանի պարբերական, Սերիա 9։ Բանասիրություն, Արևելագիտություն, Ժուռնալիստիկա, 2012 , էջ 221—226 
*  
* 

## Ծանոթագրություններ

Կատեգորիա:Տեղեկատվական տեխնոլոգիաներ
Կատեգորիա:Տվյալների կառավարում
Կատեգորիա:Օպերացիոն համակարգեր
Կարլ Վուլֆ

**Կարլ Վուլֆ** (անգլերեն / ֆրանսերեն Karl Wolf) բուն ազգանունը **Կարլ Աբու Սամահ** (ֆրանսերեն Carl Abou Samah) (ծ. Բեյրութ), Լիբանան Ապրիլ 18, 1979 թ. Գաղթում է 1982 թ. Արաբական Միացյալ Էմիրություններ և ապա 1995 թ. Մոնրեալ, Կանադա։

Նշանավոր կանադացի երգիչ։ Երգում է անգլերեն բայց երբեմն նաև Ֆրանսերեն և արաբերեն։ Իր մեկնաբանություններից՝ "Africa" https://www.youtube.com/watch?v=hMkPDOdOZMA երգը միջազգային ճանաչում վայելում է։

## Ալբոմներ
* 2006։ *Face Behind the Face*
* 2007։ *Bite the Bullet*
* 2009։ *Nightlife*
* 2012։ *Finally Free*

## Ծանոթագրություններ

## Արտաքին հղումներ
* www.karlwolf.com Պաշտօնական կայքէջ
* Կարլ Վուլֆ MySpace-ի էջ
* Կարլ Վուլֆ Ֆեյսբուքի էջ

Կատեգորիա:Լիբանանցի երգիչներ
Կատեգորիա:Կանադացի երգիչներ
Կատեգորիա:21-րդ դարի երգիչներ
Սուրբ Հռիփսիմե եկեղեցի (Այգեձոր)

**Սուրբ Հռիփսիմե եկեղեցի**, միջնադարյան հայկական եկեղեցի Հայաստանի Տավուշի մարզի Այգեձոր գյուղում, Ախանջա գետի աջափնյա բարձրադիր հարթության վրա։ Գտնվում է կիսավեր վիճակում։ Ընդգրկված է Այգեձորի պատմության և մշակույթի անշարժ հուշարձանների ցանկում։ Սուրբ Հռիփսիմե եկեղեցին կառուցվել V-VI դարերում։

## Ծանոթագրություններ

## Արտաքին հղումներ
* Եկեղեցին Տավուշի մարզի քարտեզին

Կատեգորիա:Տավուշի թեմի վանքեր և եկեղեցիներ
Կատեգորիա:6-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Ֆուրման (կրտսերների ֆուտբոլային ակումբ)

**Ֆուրման ՖԱ**, ֆուտբոլային ակումբ։ Ստեղծվել է ի հիշատակ Արարատի ֆուտբոլային ակումբի նախկին պաշտպան Ֆուրման Աբրահամյանի, 1998 թվականին։ Ունի տարբեր տարիքային խմբեր։ Գտնվում է Երևանի 16-րդ թաղամասում։

Կատեգորիա:Հայկական ֆուտբոլային ակումբներ
Ժամանակավոր շտեմարան

**Ժամանակավոր շտեմարան** (), հիշողության այն տիրույթը, որը օգտագործվում է որևէ տվյալների ժամանակավոր պահպանման համար։ Կարող է օգտագործվել ընդհանուր ծրագրային թաղանթի կառավարման ներքո աշխատող մի քանի կիրառական ծրագրերի կողմից համատեղ։ Օրինակ՝ MS Վինդոուզում աշխատելիս օգտագործողը կարող է հիշել պատկերի ժամանակավոր շտեմարանի դրվագը ինչ-որ մի գրաֆիկական խմբագրից, փոխարկվել տեքստային պրոցեսորի և պատկերը ժամանակավոր շտեմարանից ներմուծել փաստաթղթի տեքստի մեջ։

## Ծանոթագրություններ

Կատեգորիա:Ծրագրային ապահովում
Մասարի

**Սարի Աբուդ** (արաբ․` ساري عبّود, ), ավելի հայտնի է որպես **Մասարի** (Massari), լիբանանա-կանադացի Փոփ/R&B երգիչ։ Իր երաժշտական կարիերան սկսել է 2001 թվականին, իսկ 2005 թվականին թողարկել է իր դեբյուտային` «Massari» ստուդիական ալբոմը, որը Կանադայում ստացել է ոսկե սերտիֆիկատ։ 2009 թվականին թողարկվել է նրա երկրորդ ստուդիական ալբոմը, որը կրում է «Forever Massari» անվանումը։

## Սկավառակագրություն
### Ստուդիական ալբոմներ
*«Massari» (2005)
*«Forever Massari» (2009)
*«Tune In» (2018)

### Սինգլներ
**Մասարիի սեփական սինգլները**
*2005 - «Smile for Me» (Լունի հետ համագործակցությամբ)
*2005 - «Be Easy»
*2006 - «Real Love»
*2006 - «Rush the Floor» (Բելլիի հետ համագործակցությամբ)
*2008 - «Say You Love Me»
*2008 - «In Love Again»
*2009 - «Bad Girl»
*2009 - «Body Body»
*2011 - «Dance for Your Life»
*2012 - «Full Circle» (Բելլիի հետ համագործակցությամբ)
*2012 - «Brand New Day»
*2013 - «Shisha» (Ֆրենչ Մոնտանայի հետ համագործակցությամբ)
*2014 - «What About the Love» (Միա Մարտինայի հետ համագործակցությամբ)
*2017 - «So Long»
*2017 - «Done Da Da»
*2017 - «Number One» (Tory Lanezի հետ համագործակցությամբ)
*2018 - «Roll with It» (Մոհամմեդ Ասսաֆի հետ համագործակցությամբ) 
*2018 - «Why» (Shaggyի հետ համագործակցությամբ) 
*2018 - «Tune In» (Afrojackի և  Beenie Manի հետ համագործակցությամբ)  
*2018 - «Ya Nour El Ein» (Մայա Դիաբի և  Ֆրենչ Մոնտանայի հետ համագործակցությամբ)
*2020 - «I See the Dream (Badna Salam)»  (Ali Gatieի հետ համագործակցությամբ)
*2021 - «Be Mine»

**Այլ կատարողների սինգլներ, որոնցում Մասարին ունեցել է իր մասնակցությունը**
*2006 - «Soul on Fire» (KMC-ի սինգլը)
*2007 - «Ya Dunya» (Բելլիի սինգլը)
*2011 - «Latin Moon» (Միա Մարտինայի սինգլը)
*2011 - «That Kinda Love» (Sol City-ի սինգլը)
*2015 - "La noche entera" (Pachanga-ի սինգլը)
*2016 - "Sherazade" (Kurdo-ի սինգլը)
*2018 - "Why" (Shaggy-ի սինգլը)
*2018 - "Asheghet manam" (Tohi-ի սինգլը)
*2020 - "Ana Lahale" (Elyanna-ի սինգլը)

## Ծանոթագրություններ

## Արտաքին հղումներ
*Պաշտոնական կայք

Կատեգորիա:1980 ծնունդներ
Կատեգորիա:21-րդ դարի երգիչներ
Կատեգորիա:Բեմական կեղծանուններ
Կատեգորիա:Դեկտեմբերի 10 ծնունդներ
Կատեգորիա:Լիբանանի երաժիշտներ
Կատեգորիա:Լիբանանցի երգիչներ
Կատեգորիա:Կանադացի երգահաններ
Կատեգորիա:Կանադացի երգիչներ
Կատեգորիա:Հիփ հոփ երաժիշտներ
Գուստավո Լիմա

**Գուստավո Լիմա** (, ), բրազիլացի երգիչ և Սերտանեժո (լատիներեն Sertanejo) երաժշտական ժանրի երգերի կատարող։ Միջազգային ճանաչում է ստացել "Balada" երգով։

## Կենսագրություն
Ամեն ինչ սկսվում է 1999 թվականից, երբ 9 տարեկան Գուստավոն առաջին անգամ ելույթ է ունենում դպրոցական երգչախմբում` կատարելով Դի Կամերգա եղբայների կողմից գրված É o Amor երգը։
Ուղիղ մեկ տարի անց, 2010 թվականին պայմանագիր է ստորագրում Som Livre կազմակերպության հետ և հրատարակում է իր Inventor dos Amores (CD и DVD) ալբոմը` Audio Mix-ի հետ համապրոդյուսերությամբ, ալբոմը վաճառվել 15 հազար օրինակով։ Մի քանի սինգլներ ալբոմին հաջողություն են բերում, այդ թվում և` նույնանուն Inventor dos Amores սինգլը, որը ձայնագրվել է բրազիլական Jorge & Mateus դուետի մասնակցությամբ և հայտնվել է Brasil Hot 100 Airplay-ի 24-րդ հորիզոնականում։

Առաջին հաջողությունից հետո երգիչը կատարել է Cor de Ouro երգը, որը բրազիլական ռադիոչարթում հասել է 21-րդ հորիզոնական և Balada երգը (հայտնի է նաև ինչպես Balada (Tchê Tcherere Tchê Tchê) և Balada Boa), որը երգչին համաշխարհային ճանաչում է բերում։ Երգին հաջողվել է չարթեր գլխավորել Բելգիայում, Իտալիայում, Ֆրանսիայում, Հոլանդիայում, ինչպես նաև` բարձրանալ Brasil Hot 100 Airplay-ի երրորդ և Brasil Hot Popular Songs-ի առաջին հորիզոնականներ։

2011 թվականին թողարկել է Gusttavo Lima e Você համերգային ալբոմը (CD и DVD), որը ձայնագրվել է Պատուս Դի Մինասեյում, Ֆենամիլյուի ժամանակ (եգիպտացորենի տոն), երբ ելույթ է ունեցել 60.000-անոց հանդիսատեսի առաջ։ Ալբոմը հասել է բրազիլական ալբոմների չարթերի 7-րդ հորիզոնական և դարձել է պլատինե` վաճառվելով 50.000 օրինակով։
2011 թվականին Google որոնողական համակարգում Գուստավոն եղել է երրորդ հայտնի մարդը Բրազիլիայից։
2012 թվականին սկզբում երգիչը մեկնել է իր առաջին միջազգային ուղևորությանը` համերգներ տալով ԱՄՆ-ի ինը քաղաքներում, այդ թվում և` Բոստոնում և Լաս-Վեգասում։
В октябре, того же года, выходит в Бразилии новый концертный альбом Густаву Ao Vivo em São Paulo (CD и DVD). Альбом был записан в Credicard Hall в Сан-Паулу.
Նույն տարվա հոկտեմբերին Բրազիլիայում թողարկվում է Գուստավոյի նոր համերգային Ao Vivo em São Paulo (CD և DVD) ալբոմը։ Ալբոմը ձայնագրվել էլ Սան Պաուլոյի Credicard Hall ստուդիայում։
2014 թվականին Tchê Tcherere Tchê Tchê երգի հիման վրա գովազդ է նկարահանվել Նեյմարի հետ, որը երգին մեծ ճանաչում է բերել։

### Համերգային ալբոմներ

## Ալբոմներ
*2010: *Inventor dos Amores*
*2011: *Gusttavo Lima e Você* 
*2012: *Ao Vivo em São Paulo*
*2014: *Do Outro Lado da Moeda*

### Սինգլ
* 2009 - Rosas, Versos e Vinhos
* 2010 - Inventor dos Amores
* 2011 - Cor de Ouro
* 2011 - Refém
* 2011 - Balada
* 2012 - 60 Segundos
* 2012 - Gatinha Assanhada

## Երաժշտական մրցույթներ

## Ծանոթագրություններ

## Արտաքին հղումներ
* Պաշտոնական կայք 
* Գուստավո Լիմայի պաշտոնական կայքը ՅուԹյուբում
* Գուստավո Լիման Ֆեյսբուքում
* Գուստավո Լիման Թվիթթերում

Կատեգորիա:1989 ծնունդներ
Կատեգորիա:21-րդ դարի երգիչներ
Կատեգորիա:Բրազիլացի երգիչներ
Կատեգորիա:Բրազիլացի կոմպոզիտորներ
Մոնտան Պելե

**Մոնտան Պելե** (), հրաբուխ Փոքր Անտիլյան կղզիների Մարտինիկա կղզում։ Բարձրությունը ծովի մակարդակից 1397 մետր է, հիմքի տրամագիծը՝ 15 կմ։

Տխուր հռչակ ունի 1902 թ. մայիսի 8-ի ժայթքման պատճառով, որի հետևանքով մահացավ կղզու վրա գտնվող Սան Պեր քաղաքի 20 000-ից ավելի բնակիչ։ Այդպիսի ժայթքումով հրաբուխները վերագրում են պելեյան տիպին։ Ավելի թույլ գործել է 1929—1932 թվականներին։ Լեռան ստորոտը դարձել է հրաբխային յուրատեսակ թանգարան։

Կատեգորիա:Հրաբուխներ այբբենական կարգով
Կատեգորիա:Ֆրանսիայի հրաբուխներ
Կատեգորիա:Մարտինիկա
Կատեգորիա:Ակտիվ հրաբուխներ
Կատեգորիա:Ստրատոհրաբուխներ
Թեթև հարձակվող

[thumb|200px|right|[Լեբրոն Ջեյմսը]]

**Թեթև հարձակվող** կամ **երրորդ համար**, դիրք բասկետբոլ սպորտաձևում, նշանակվում է **ԹՀ** (SF) տառերով։ Ծանր հարձակվողների համեմատ թեթև հարձակվողները թեթևակի կարճահասակ են, քաշով ավելի թեթև և ավելի արագավազ։ Ինչպես հարձակվող պաշտպանը, թեթև հարձակվողի հիմնական պարտականությունը միավոր բերելն է։ Ի տարբերություն պաշտպանների, թեթև հարձակվողները ավելի բարձրահասակ են (200-210 սմ), ինչի շնորհիվ ավելի հաջող կերպով են տիրում անդրադարձներին կամ կարողանում բլոկ դնել հակառակորդի նետումներին։

## Տես Նաև
***[[Բասկետբոլ]]**

Կատեգորիա:Բասկետբոլային դիրքեր